**MODEL**

**CONTRACT DE ACHIZIȚIE PUBLICĂ DE FURNIZARE DE PRODUSE**

**NR. \_\_\_\_\_\_\_\_\_\_/ \_\_\_\_\_\_\_\_\_\_\_\_\_\_\_**

În conformitate cu prevederile Legii nr. 98/2016 privind achizițiile publice, cu modificările și completările ulterioare (denumită în continuare „Legea nr. 98/2016”) şi HG nr. 395/2016 de aprobare a Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea 98/2016, cu modificările și completările ulterioare, s-a încheiat prezentul contract de achiziție publică de produse (denumit în continuare „Contract”), **între :**

**OPERA NAȚIONALĂ BUCUREȘTI,** instituție publică de cultură aflată sub autoritatea Ministerului Culturii, denumită generic ONB, cu sediul în Bd. Mihail Kogălniceanu, nr. 70-72, sector 5, București, România, telefon 021.314.69.80, email: [onb@operanb.ro](mailto:onb@operanb.ro), având cod unic de înregistrare 4221314, cont nr. RO58TREZ70520G330800XXXX deschis la Activitatea de Trezorerie Sector 5 București, reprezentată legal prin domnul Daniel Nicolae JINGA, în calitate de Manager – Director General, D-na Elena Niculescu – Director Economic, numită în continuare Opera, în calitate de „Achizitor”, pe de o parte,

Şi

**…………………………………………**, cu sediul in ……………………………………………………………….. Telefon: ………………………….., Fax: ……………………., înmatriculată la Registrul Comerţului sub nr. …………………………… cod de identificare fiscală …………………………….., având cont bancar nr. ……………………………………….deschis la Trezoreria ……………………………………… legal reprezentă de dl. **………………………………………** - având funcția de …………………………., în calitate „Furnizor”, pe de altă parte,

denumite, în continuare, împreună, "Părțile"

**Art. 1.** **Definiții**

1. În prezentul Contract, următorii termeni vor fi interpretați astfel :
2. **Achizitor și Furnizor** - Părțile contractante, așa cum sunt acestea numite în prezentul Contract;
3. **Act adițional** - document prin care se modifică termenii și condițiile prezentului Contract de achiziție publică de produse, în condițiile Legii nr. 98/2016;
4. **Caiet de sarcini** – anexa 1 la Contract care include obiectivele, sarcinile specificațiile și caracteristicile produselor descrise în mod obiectiv, într-o manieră corespunzătoare îndeplinirii necesității Autorității contractante, menționând, după caz, metodele și resursele care urmează să fie utilizate de către Contractant și/sau rezultatele care trebuie realizate/prestate și furnizate de către Contractant, inclusiv niveluri de calitate, performanță, protecție a mediului, sănătate publică/sectorială, siguranță și altele asemenea, după caz, precum și cerințe aplicabile Furnizorului în ceea ce privește informațiile și documentele care trebuie puse la dispoziția Achizitorului;
5. **Cazul fortuit** – eveniment care nu poate fi prevăzut și nici împiedicat de către cel care ar fi fost chemat să răspundă dacă evenimentul nu s-ar fi produs.
6. **Conflict de interese** - orice situație influențând capacitatea Furnizorului de a exprima o opinie profesională obiectivă și imparțială sau care îl împiedică pe acesta, în orice moment, să acorde prioritate intereselor Achizitorului, orice motiv în legătură cu posibile contracte în viitor sau în conflict cu alte angajamente, trecute sau prezente, ale Furnizorului. Aceste restricții sunt, de asemenea, aplicabile oricăror subcontractanți, acționând sub autoritatea și controlul Furnizorului, în condițiile Legii nr. 98/2016, în cazul în care este aplicabil;
7. **Contract** - prezentul Contract de achiziție publică de produse care are ca obiect ***furnizarea de accesorii muzicale*** cu titlu oneros, asimilat, potrivit Legii, actului administrativ, încheiat în scris, între Achizitor și Furnizor, care are ca obiect furnizarea de produse.
8. **Durata de valabilitate a Contractului** - intervalul de timp în care prezentul Contract produce efecte, respectiv de la data intrării în vigoare a Contractului și până la epuizarea convențională, legală sau stabilita de instanța de judecata a oricărui efect pe care îl produce. Durata de furnizare a produselor nu poate depăși, ca termen, limita termenului la care expiră durata Contractului.
9. **Contractul este considerat finalizat atunci când Furnizorul**:

i. a realizat toate activitățile stabilite prin Contract și a prezentat toate rezultatele, astfel cum este stabilit în oferta sa și în Contract,

ii. a remediat eventualele neconformități care nu ar fi permis utilizarea produselor de către Achizitor, în vederea obținerii beneficiilor anticipate și îndeplinirii obiectivelor comunicate prin caietul de sarcini;

1. **Forță majoră** - eveniment independent de controlul Părților, care nu se datorează greșelii sau vinei acestora, care nu putea fi prevăzut în momentul încheierii Contractului și care face imposibilă îndeplinirea obligațiilor de către una dintre Părți și include calamități, greve, sau alte perturbări ale activității industriale, acțiuni ale unui inamic public, războaie, fie declarate sau nu, blocade, insurecții, revolte, epidemii, alunecări de teren, cutremure, furtuni, trăsnete, inundații, deversări, turbulențe civile, explozii și orice alte evenimente similare imprevizibile, mai presus de controlul Părților și care nu ar putea fi evitate prin luarea măsurilor corespunzătoare de diligență;
2. **Întârziere** - orice eșec al Furnizorului sau al Achizitorului de a executa orice obligații contractuale în termenul convenit;
3. **Lege** - normă, reglementare cu caracter obligatoriu și care se referă la legislația română dar și la Regulamente emise de CE și, de asemenea, la obligațiile care decurg din tratatele la care este parte statul român și orice altă legislație secundară direct aplicabilă din dreptul comunitar sau din jurisprudența comunitară ;
4. **Lună** – lună calendaristică (12 luni/an) ;
5. **Mijloace electronice de comunicare în cadrul Contractului** - echipamente electronice de procesare, inclusiv compresie digitală, și stocare a datelor emise, transmise și, respectiv, primite prin cablu, radio, mijloace optice sau prin alte mijloace electromagnetice și utilizate inclusiv pentru transmiterea rezultatelor obținute în cadrul Contractului ;
6. **Neconformitate (neconformități)** - execuția de slabă calitate sau deficiențe care încalcă siguranța, calitatea sau cerințele tehnice și/sau profesionale prevăzute de prezentul Contract și/sau de legea aplicabilă și/sau care fac rezultatele furnizării produselor necorespunzătoare scopurilor acestora, astfel cum sunt prevăzute în prezentul Contract și/sau de legea aplicabilă precum și orice abatere de la cerințele și de la obiectivele stabilite în caietul de sarcini. Neconformitățile includ atât viciile aparente, cât și viciile ascunse ale produselor care fac obiectul prezentului Contract ;
7. **Ofertă** - actul juridic prin care Furnizorul și-a manifestat voința de a se angaja, din punct de vedere juridic, în acest Contract de achiziție publică de produse și cuprinde propunerea financiară, propunerea tehnică precum și alte documente care au fost menționate în documentația de atribuire ;
8. **Penalitate** – suma de bani stabilită procentual în Contract ca fiind plătibilă de către una dintre Părțile contractante către cealaltă parte în caz de neîndeplinire a obligațiilor din Contract, în caz de neîndeplinire a unei Părți a Contractului sau de îndeplinire cu întârziere a obligațiilor, astfel cum s-a stabilit prin documentele Contractului ;
9. **Personal** - persoanele desemnate de către Furnizor pentru îndeplinirea Contractului ;
10. **Prețul Contractului** - prețul plătibil Furnizorului de către Achizitor, în baza și în conformitate cu prevederile Contractului, a ofertei Furnizorului și a documentației de atribuire, pentru îndeplinirea integrală și corespunzătoare a tuturor obligațiilor asumate prin Contract ;
11. **Prejudiciu** – paguba produsă Achizitorului de către Furnizor prin neexecutarea/ executarea necorespunzătoare ori cu întârziere a obligațiilor stabilite în sarcina sa, prin prezentul contract ;
12. **Proces-verbal de recepție calitativă şi cantitativă a produselor** - documentul prin care sunt acceptate produsele furnizate, semnat de către Achizitor și de către Furnizor, prin care Achizitorul confirmă furnizarea produselor în mod corespunzător de către Furnizor și acceptarea lor.
13. **Recepția** - reprezintă operațiunea prin care Achizitorul își exprimă acceptarea față de produsele furnizate în cadrul contractului de achiziție publică și pe baza căreia efectuează plata ;
14. **Rezultat/rezultate** - oricare și toate informațiile, documentele, rapoartele colectate și/sau pregătite de Contractant ca urmare a produselor furnizate, astfel cum sunt acestea descrise în caietul de sarcini ;
15. **Scris(ă) sau în scris** - orice ansamblu de cuvinte sau cifre care poate fi citit, reprodus și comunicat ulterior, stocat pe suport de hârtie, inclusiv informații transmise și stocate prin mijloace electronice de comunicare în cadrul Contractului ;
16. **Standarde profesionale** - cerințele profesionale legate de calitatea produselor care ar trebui sa fie respectate de către orice Furnizort diligent care posedă cunoștințele și experiența necesară și pe care Achizitorul este obligat să le respecte în furnizarea tuturor produselor incluse în prezentul Contract
17. **Termen** - intervalul de timp în care Părțile trebuie să-și îndeplinească obligațiile, astfel cum este stabilit prin Contract, exprimat în zile, care începe să curgă de la începutul primei ore a primei zile a termenului și se încheie la expirarea ultimei ore a ultimei zile a termenului; ziua în cursul căreia a avut loc un eveniment sau s-a realizat un act nu este luată în calculul termenului. Dacă ultima zi a unui termen exprimat altfel decât în ore este o zi de sărbătoare legală, o duminică sau o sâmbătă, termenul se încheie la expirarea ultimei ore a următoarei zile lucrătoare ;
18. **Zi** - înseamnă zi calendaristică, iar anul înseamnă 365 de zile; în afara cazului în care se prevede expres că sunt zile lucrătoare.
19. **Regulamentul General privind Protecția Datelor (GDPR)** – Regulamentul (UE) 2016/679 al Parlamentului European al Consiliului din 27 aprilie 2016 privind protecția persoanelor fizice in ceea ce priveşte prelucrarea datelor cu caracter personal şi privind libera circulație a acestor date şi de abrogare a Directivei 95/46/CE, publicat in Jurnalul Oficial al Uniunii Europene L119 (4.5.2016) și aplicabil de la 25 Mai 2018 ;
20. **Date cu caracter personal** – orice informații privind o persoană fizică identificată sau identificabilă („persoană vizată“) ; o persoană fizică identificabilă este o persoană care poate fi identificată, direct sau indirect, în special prin referire la un element de identificare, cum ar fi un nume, un număr de identificare, date de localizare, un identificator online, sau la unul sau mai multe elemente specifice, proprii identității sale fizice, fiziologice, genetice, psihice, economice, culturale sau sociale ;
21. **Prelucrare** - orice operațiune sau set de operaţiuni efectuate asupra datelor cu caracter personal sau asupra seturilor de date cu caracter personal, cu sau fără utilizarea de mijloace automatizate, cum ar fi colectarea, înregistrarea, organizarea, structurarea, stocarea, adaptarea sau modificarea, extragerea, consultarea, utilizarea, divulgarea prin transmitere, diseminarea sau punerea la dispoziție în orice alt mod, alinierea sau combinarea, restricționarea, stergerea sau distrugerea ;
22. **Operator** – persoana fizică sau juridică, autoritatea publică, agenția sau alt organism care, singur sau împreună cu altele, stabilește scopurile și mijloacele de prelucrare a datelor cu caracter personal ; atunci când scopurile și mijloacele prelucrării sunt stabilite prin dreptul Uniunii Europene sau dreptul intern, operatorul sau criteriile specifice pentru desemnarea acestuia pot fi prevăzute în dreptul Uniunii Europene sau în dreptul intern ;
23. **Încalcarea securităţii datelor cu caracter personal** – o încălcare a securităţii care duce, în mod accidental sau ilegal, la distrugerea, pierderea, modificarea, sau divulgarea neautorizată a datelor cu caracter personal transmise, stocate sau prelucrate într-un alt mod, sau la accesul neautorizat la acestea.

**Art. 2. Interpretare**

**2.1.** În prezentul Contract, cu excepția unei prevederi contrare, cuvintele la forma singular vor include forma de plural, și viceversa, iar cuvintele la forma de gen masculin vor include forma de gen feminin, și invers, acolo unde acest lucru este permis de context.

**2.2.** În cazul în care se constată contradicții între prevederile clauzelor contractuale și documentele achiziției, se vor aplica regulile specifice stabilite prin documentele achiziției.

**Art. 3. Obiectul Contractului**

**3.1.** Furnizorul se obligă să furnizeze, în perioada convenită, produsele definite în prezentul contract descrise Anexa 1- Descrierea produselor.

**Art. 4. Prețul Contractului**

**4.1**. Preţul convenit pentru îndeplinirea contractului, respectiv prețul produselor livrate, plătibil Furnizorului de către achizitor, este de **.................** lei fără T.V.A., respectiv ............ lei cu TVA inclus.

**4.2.** Prețul Contractului este ferm și nu se modifică pe durata contractului.

**Art. 5. Durata Contractului**

**5.1.** Contractul intră în vigoare la data semnării acestuia de către ambele Părți.

**5.2.** Durata contractului este de 6 luni de la data semnării de către ambele Părți.

**5.3.** Furnizarea și recepția produselor aferente contractului se vor efectua în termen de 90 zile de la lansarea comenzii.

**Art. 6. Documentele Contractului**

**6.1.** Documentele prezentului Contract, parte integrantă din acesta, sunt :

1. Descrierea produselor – anexa nr. 1;
2. propunerea financiară – Anexa nr. 2;

**Art. 7. Garanția de bună execuție a contractului- nu e cazul**

**Art. 8. Obligațiile principale ale Furnizorului**

**8.1.** Să furnizeze produsele la standardele şi/sau performanţele prezentate în propunerea tehnică, cu respectarea prevederilor documentației de atribuire și a ofertei în baza căreia i-a fost adjudecat contractul.

**8.2.** Să respecte toate prevederile legale în vigoare în România și să se asigure că și personalul său, implicat în Contract, va respecta prevederile legale, aprobările și standardele tehnice, profesionale și de calitate în vigoare.

**8.3.** Să despăgubească Achizitorul împotriva oricăror:

i) reclamații şi acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile sau utilajele folosite pentru sau în legătură cu produsul achiziționate, şi

ii) daune-interese, costuri, taxe şi cheltuieli de orice natură, aferente, cu excepția situației în care o astfel de încălcare rezultă din respectarea ofertei înaintate de Furnizor si declarată câștigătoare/admisibilă de către Achizitor.

**9. Obligaţiile principale ale Achizitorului**

**9.1**. Să plătească produsele, în lei, prin Ordin de Plată, în contul de trezorerie al Furnizorului, în maxim 30 de zile de la data receptiei, în baza procesului verbal de receptie cantitativă și calitativă a produselor.

**9.2.** Să recepţioneze produsele în ziua livrării.

**10. Livrarea şi documentele care însoţesc produsul**

**10.1.** Furnizorul are obligaţia de a livra produsul la sediul Furnizorului, respectând termenul de livrare convenit.

**10.2.** Furnizorul va transmite Achizitorului următoarele documente care însoţesc produsul:

a) factura fiscală;

b) certificatul de conformitate;

c) fişa produsului.

**10.3.** Livrarea produselor se consideră încheiată în momentul în care sunt îndeplinite prevederile clauzelor recepţiei produselor.

**11. Recepţie, inspecţii şi teste**

**11.1.** Achizitorul are dreptul de a inspecta şi/sau testa produsele pentru a verifica conformitatea lor cu specificaţiile ofertei tehnice.

**11.2.** Inspecţiile şi testele din cadrul recepţiei finale (calitative) se vor face la destinaţia finală a produsului, respectiv sediul Achizitorului din Bucuresti şi vor consta în:

a) recepţia cantitativă presupune identificarea fizică şi verificarea acestora dacă sunt identice cu cele specificate în Anexa la contract;

b) recepţia calitativă presupune verificarea produselor în parametrii indicaţi de documentaţia aferentă şi se va face pe loc la momentul efectuării recepţiei, la sediul Achizitorului din București, de către reprezentanţii Achizitorului și ai Furnizorului, conform prevederilor din caietul de sarcini.

c) recepţia cantitativă şi calitativă se va finaliza cu încheierea procesului-verbal de recepţie cantitativă și calitativă.

**11.3.** Dacă vreunul din produsele inspectate sau testate nu corespunde specificaţiilor ofertei tehnice declarate câștigătoare, Achizitorul are dreptul să îl respingă, iar furnizorul are obligaţia, fără a modifica preţul contractului:

a) să înlocuiască produsul refuzat, numai în cazul în care nu există soluţie tehnică de reparaţie (de aducere la conformitate); sau

b) să facă toate modificările necesare pentru ca produsul să corespundă specificaţiilor tehnice.

**11.4.** Dreptul Achizitorului de a inspecta, testa şi dacă este necesar de a respinge, nu va fi limitat sau amânat datorită faptului că produsul a fost inspectat şi testat de Furnizor, cu sau fără participarea unui reprezentant al Achizitorului, anterior livrării acestuia la destinaţia finală.

**11.5.** Prevederile clauzelor 12.1 – 12.4 nu îl vor absolvi pe Furnizor de obligaţia asumării garanțiilor sau de alte obligaţii prevăzute în contract.

**Art. 12. Facturare și plăți în cadrul Contractului**

**12.1**. Plata contravalorii produselor furnizate se face prin virament bancar, în baza facturii emise de către Contractant și a documentelor de recepție cantitativă și calitativă, pentru suma la care este îndreptățit conform prevederilor contractuale, direct în contul Furnizorului indicat pe factură.

**12.2.** Termenul de plată este de maxim 30 de zile de la recepție.

**12.3.** Moneda utilizată în cadrul prezentului Contract: LEU

**12.4.** Facturile furnizate vor fi emise și completate în conformitate cu legislația română în vigoare.

**12.5.** Dacă factura are elemente greșite și/sau greșeli de calcul identificate de Achizitor, și sunt necesare revizuiri, clarificări suplimentare sau alte documente suport din partea Furnizorului, termenul de 30 de zile pentru plata facturii se suspendă. Repunerea în termen se face de la momentul îndeplinirii condițiilor de formă și de fond ale facturii.

**12.6.** Recepția produselor se va realiza conform prevederilor din caietul de sarcini.

**Art. 13. Modificarea Contractului, clauze de revizuire**

**13.1.** Pe durata perioadei de valabilitate a Contractului Părțile au dreptul de a conveni modificarea și/sau completarea clauzelor acestuia, fără organizarea unei noi proceduri de atribuire, de comun acord, fără a afecta caracterul general al Contractului, în limitele dispozițiilor prevăzute de actele normative în vigoare.

**13.2.** Modificările contractuale nu trebuie să afecteze, în niciun caz și în niciun fel, rezultatul procedurii de atribuire, prin anularea sau diminuarea avantajului competitiv pe baza căruia Furnizorul a fost declarat câștigător în cadrul procedurii de atribuire.

**13.3.** Partea care propune modificarea Contractului are obligația de a transmite celeilalte Părți propunerea de modificare a Contractului cu respectarea clauzelor prevăzute la *art.21 - Comunicarea între Părți* (din prezentul Contract) - cu cel puțin 5 zile înainte de data la care se consideră că modificarea ar trebui să producă efecte.

**13.4.** Modificarea va produce efecte doar dacă părțile au convenit asupra acestui aspect prin semnarea unui act adițional.

**Art.14. Obligații privind daunele și penalitățile de întârziere**

**14.1.** Furnizorul se obligă să despăgubească Achizitorul în limita prejudiciului creat, împotriva oricăror :

1. daune, despăgubiri, costuri, taxe și cheltuieli de orice natură, aferente eventualelor încălcări ale dreptului de proprietate intelectuală, precum și ale obligațiilor sale conform prevederilor Contractului.

**14.2**. Furnizorul va despăgubi Achizitorul în măsura în care sunt îndeplinite cumulativ următoarele condiții:

1. despăgubirile să se refere exclusiv la daunele suferite de către Achizitor ca urmare a culpei Furnizorului;
2. Achizitorul a notificat Furnizorul despre primirea unei notificări/cereri cu privire la incidența oricăreia dintre situațiile prevăzute la art. 14.1;
3. valoarea despăgubirilor a fost stabilită prin hotărâri judecătorești definitive.

**14.3.** În cazul în care, din vina sa exclusivă, Furnizorul nu reuşeşte să-şi îndeplinească obligaţiile asumate prin contract, atunci Achizitorul are dreptul de a pretinde dobânda legală penalizatoare prevăzută la art. 3 alin. 21 din O.G. nr.13/2011 privind dobânda legală remuneratorie și penalizatoare pentru obligații bănești. Dobânda se aplică la valoarea produselor nelivrate pentru fiecare zi de întârziere, dar nu mai mult de valoarea contractului.

**14.4.** În caz de neexecutare totală și culpabilă a obligațiilor asumate prin contract, Achizitorul are dreptul de a pretinde daune-interese în limita prejudiciului creat, în conformitate cu dispozițiile Codului civil.

**14.5.** Răspunderea Furnizorului nu operează în următoarele situații:

* 1. datele/informațiile/documentele necesare pentru îndeplinirea Contractului nu sunt puse la dispoziția Furnizorului sau sunt puse la dispoziție cu întârziere;
  2. neexecutarea sau executarea în mod necorespunzător a obligațiilor ce revin Furnizorului se datorează culpei Achizitorului;
  3. Furnizorul se află în imposibilitatea fortuită de executare a obligaților contractuale imputate.

**14.6.** În cazul în care Achizitorul nu onorează obligaţiile contractuale în termen de 30 zile de la recepție, atunci furnizorul are dreptul de a pretinde plata dobânzii legale penalizatoare, aplicată la valoarea plății neefectuate, în conformitate cu prevederile art. 4 din Legea 72/2013 , până la îndeplinirea efectivă a obligaţiilor.

**14.7.** Penalitățile de întârziere datorate curg, de drept, de la data scadenței obligațiilor asumate conform prezentului contract.

**Art.15. Conflictul de interese**

15.1. Furnizorul va lua toate măsurile necesare pentru a preveni ori stopa orice situație care ar putea compromite derularea obiectivă și imparțială a Contractului. Conflictele de interese pot apărea, în mod special, ca rezultat al intereselor economice, afinităților politice ori de naționalitate, legăturilor de rudenie ori afinitate sau al oricăror alte legături ori interese comune. Orice conflict de interese apărut în timpul derulării Contractului trebuie notificat, în scris, Achizitorului, fără întârziere.

15.2. Furnizorul se va asigura că personalul său nu se află într-o situație care ar putea genera un conflict de interese. Furnizorul va înlocui, imediat și fără vreo compensație din partea Achizitorului, orice membru al personalului său, care se regăsește într-o astfel de situație (ex.: înlocuire, încetare, aprobare, deplasare/delegare, orar/program), cu o altă persoană ce îndeplinește condițiile minime stabilite prin prezentul Contract.

**Art. 17. Confidențialitatea informațiilor și protecția datelor cu caracter personal**

**16.1.** Furnizorul va considera toate documentele și informațiile care îi sunt puse la dispoziție în vederea încheierii și executării Contractului drept confidențiale.

**16.2.** Obligația de confidențialitate nu se aplică în cazul solicitărilor legale privind divulgarea unor informații venite, în format oficial, din partea anumitor autorități publice conform prevederilor legale aplicabile.

**16.3.** Colectarea, prelucrarea și stocarea/arhivarea datelor cu caracter personal se vor realiza în conformitate cu prevederile Regulamentului (UE) 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), precum și cu respectarea legislației naționale în materie, în scopul realizării obiectivului contractului, îndeplinirii obiectivelor acestuia, precum și în scop statistic;

**16.4.**  Datele cu caracter personal, așa cum sunt clasificate în Regulamentul (UE) 679/2016, vor fi prelucrate în acord cu legislația menționată pe toată perioada contractuală, inclusiv pe perioada de verificare și urmărire a obiectivelor contractuale, în scopul și temeiul legal pentru care s-a perfectat prezentul contract;

**16.5.**  Părțile contractuale vor lua măsuri tehnice și organizatorice adecvate, potrivit propriilor atribuții și competențe instituționale, în vederea asigurării unui nivel corespunzător de securitate a datelor cu caracter personal, fie că este vorba despre prelucrare, reprelucrare sau transfer către terți ori publicare pe surse publice interne sau externe;

**16.6** Părțile contractuale vor asigura potrivit propriilor atribuții și competențe instituționale toate condițiile tehnice și organizatorice pentru păstrarea confidențialității, integrității și disponibilității datelor cu caracter personal;

**16.7.**  Părțile contractuale se vor informa și notifica reciproc cu privire la orice încălcare a securității prelucrării datelor cu caracter personal din prezentul contract, în vederea adoptării de urgență a măsurilor tehnice și organizatorice ce se impun și în vederea notificării Autorității Naționale de Supraveghere a Prelucrării Datelor cu Caracter Personal (ANSPCDCP), conform obligațiilor ce decurg din prevederile Regulamentului (UE) 679/2016;

**16.8.**  Părțile contractuale, prin reprezentații desemnați să prelucreze datele cu caracter personal din actualul contract și acte adiționale, în îndeplinirea scopului principal sau secundar al prezentului contract sau al actelor adiționale, vor întocmi evidențele activităților de prelucrare conform art. 30 din Regulamentul (UE) 679/2016.

**Art.17. Forța majoră și cazul fortuit**

**17.1.** Forța majoră și cazul fortuit exonerează de răspundere Părțile în cazul neexecutării parțiale sau totale a obligațiilor asumate prin prezentul Contract, în conformitate cu prevederile art. 1.351 din Codul civil.

**17.2.** Forța majoră și cazul fortuit trebuie dovedite și se constată de către Camera de Comerț a României în termen de 5 zile de la producere.

**17.3.** Partea care invocă forța majoră sau cazul fortuit are obligația de a o aduce la cunoștință celeilalte Părți, în scris, de îndată ce s-a produs evenimentul.

**17.4.** Partea care a invocat forța majoră sau cazul fortuit are obligația de a aduce la cunoștința celeilalte părți încetarea cauzei acesteia de îndată ce evenimentul a luat sfârșit.

**17.5.** Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.

**17.6.** Dacă forța majoră acționează sau se estimează că va acționa o perioadă mai mare de 15 zile, fiecare parte va avea dreptul să notifice celeilalte părți încetarea de plin drept a prezentului Contract, fără ca vreuna din Părți să poată pretinde celeilalte daune-interese.

**Art.18. Încetarea Contractului**

**18.1.** Prezentul Contract încetează de drept prin ajungere la termen sau la momentul la care toate obligațiile stabilite în sarcina Părților au fost executate.

**18.2.** Achizitorul își rezervă dreptul de a rezoluționa Contractul, fără însă a fi afectat dreptul Părților de a pretinde plata unor daune sau alte prejudicii, fără a diminua punerea în întârziere, intervenția instanței sau orice altă formalitate, dacă:

1. Furnizorul nu se conformează, în perioada de timp stabilită prin notificarea emisă de către Achizitor, prin care i se solicită remedierea neconformității sau executarea obligațiilor care decurg din prezentul Contract;
2. Contractantul subcontractează părți din Contract;
3. Contractantul cesionează drepturile și obligațiile sale;
4. Are loc orice modificare organizațională care implică o schimbare cu privire la personalitatea juridică, natura sau controlul Furnizorului, cu excepția situației în care asemenea modificări sunt realizate prin act adițional la prezentul Contract, cu respectarea dispozițiilor legale;
5. Devin incidente oricare alte incapacități legale care să împiedice executarea Contractului;
6. Furnizorul eșuează în a furniza/menține/prelungi/reîntregi/completa garanțiile ori asigurările solicitate prin Contract;
7. Printr-un act normativ, se modifică interesul public al Achizitorului în legătură cu care se furnizează produsele care fac obiectul Contractului;
8. La momentul atribuirii Contractului, Furnizorul se afla în una dintre situațiile care ar fi determinat excluderea sa din procedura de atribuire;
9. În situația în care Contractul nu ar fi trebuit să fie atribuit Furnizorului deoarece au fost încălcate grav obligațiile care rezultă din legislația europeană relevantă iar această împrejurare a fost constatată printr-o decizie a Curții de Justiție a Uniunii Europene;
10. Împotriva Furnizorului se deschide procedura falimentului;
11. Furnizorul a săvârșit nereguli sau fraude în cadrul procedurii de atribuire a Contractului sau în legătură cu executare acestuia, ce au provocat o vătămare Achizitorului;

(xii) valorificarea, de către Achizitor, a rezultatelor prezentului Contract este grav compromisă ca urmare a întârzierii prestațiilor din vina Furnizorului.

**18.3.** Furnizorul poate rezilia Contractul, fără însă a fi afectat dreptul Părților de a pretinde plata unor daune sau alte prejudicii, în cazul în care:

1. Achizitorul nu își îndeplinește obligațiile de plată a produselor prestate de Furnizor, în condițiile stabilite prin prezentul Contract.

**18.4.** Prevederile prezentului Contract în materia rezilierii Contractului se completează cu prevederile în materie ale Codului civil în vigoare.

**18.5.** Achizitorul îşi rezervă dreptul de a denunța unilateral Contractul de furnizare, în cel mult 15 de zile de la apariția unor circumstanțe care nu au putut fi prevăzute la data încheierii Contractului sau care conduc la modificarea clauzelor contractuale în aşa măsură încât îndeplinirea Contractului respectiv ar fi contrară interesului public.

**Art.19. Comunicarea între Părți**

**19.1.** Orice comunicare făcută de Părți va fi redactată în scris și depusă personal de către fiecare Parte sau expediată prin scrisoare recomandată cu confirmare de primire sau prin alt mijloc de comunicare care asigură confirmarea primirii documentului.

**19.2.** Comunicările între Părți se pot face și prin fax sau e-mail, cu condiția confirmării, în scris, a primirii comunicării.

**19.3.** În cazul în care expeditorul solicită confirmare de primire, aceasta trebuie să indice această cerință în comunicarea sa și să solicite o astfel de dovadă de primire ori de câte ori există un termen limită pentru primirea comunicării. În orice caz, expeditorul ia toate măsurile necesare pentru a asigura primirea la timp și în termen a comunicării sale.

**19.4.** Adresele la care se transmit comunicările sunt următoarele :

Pentru Autoritatea contractantă :

Adresa : Bdul Mihail Kogălniceanu nr. 70-72, Sect.5, București

Telefon : …………………………..

E-mail : …………………………….

Persoana de contact : ……………………………………….

Pentru Contractant:

Adresa : …………………………………………

Telefon/fax : …………………………………

E-mail : …………………………………….

Persoana de contact : ……………………………………….

**19.5.** Părțile vor colabora, pentru furnizarea de informații pe care le pot solicita în mod rezonabil între ele pentru realizarea Contractului.

**Art. 20. Limba Contractului**

**20.1.** Limba prezentului Contract și a tuturor comunicărilor scrise va fi limba oficială a Statului Român, respectiv limba română.

**Art.21. Legea aplicabilă**

**21.1.** Legea aplicabilă prezentului Contract, este legea română, Contractul urmând a fi interpretat potrivit acestei legi.

Părțile au încheiat prezentul Contract azi,\_\_\_\_\_\_\_\_\_\_\_\_\_\_\_\_\_\_\_ în 4 (patru) exemplare, trei exemplare pentru Achizitor si un exemplar pentru Furnizor, toate având aceeași valoare juridică.